30/12/2011 | Administración LocalMunicipal
Coristanco
Aprobación definitiva do expdiente de modificación de Ordenanza fiscal nº 5 de recollida de lixo

O Pleno do Concello de Coristanco en sesión de data 9 de novembro de 2011 aprobou provisionalmente o expediente de modificación da Ordeananza fiscal nº 5 reguladora da taxa por recollida de lixo. O contido foi publicado no Boletín Oficial da Provincia nº 221 de 21/11/2011 e estivo exposto ao público durante un prazo de trinta días hábiles, contados entre o 22 de novembro e o 28 de decembro de 2011, ambos inclusive, sen que conste reclamación algunha contra el, polo que o expediente se considera definitivamente aprobado conforme ó establecido no artigo 17.3 do TRLRFL, publicándose o texto íntegro da ordenanza para os efectos da súa entrada en vigor. Artigo 1º- Fundamento e natureza. En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases do Réxime Local, e de conformidade co disposto nos artigos 15 a 19 da Lei 39/1988, de 28 de decembro, reguladora das Facendas Locais, este Concello establece a "taxa por recollida de lixo", que se rexerá pola presente ordenanza fiscal, na que as súas normas atenden ó prevido no artigo 58 da citada Lei 39/1.988.1. Constitúe o feito impoñible da taxa a prestación obrigatoria de recollida de lixo domiciliario e residuos sólidos urbanos de vivendas, aloxamentos e locais ou establecementos onde se exercen actividades industriais, comerciais, profesionais, artísticos e de servicios.2. A tal efecto, consideraranse lixos domiciliarios e residuos sólidos urbanos, os restos e desperdicios de alimentación procedentes da limpeza normal de locais ou vivendas, e exclúense de tal concepto os residuos de tipo industrial, refugallos de obras, detritos humanos, materias e materiais contaminados, corrosivos, perigosos ou aqueles con recollida ou vertido que esixa medidas hixiénicas, profilácticas ou de seguridade.3. Non está suxeita á taxa a prestación, de carácter voluntario e a instancia de parte, dos seguintes servicios: a) Recollida de lixos e refugallos non cualificados de domiciliarios e urbanos de industrias, hospitais e laboratorios. b) Recollida de escouras e cinzas de calefaccións centrais. c) Recollida de refugallos de obras.1. Son suxeitos pasivos contribuíntes as persoas físicas ou xurídicas e as entidades a que se refire o artigo 33 da Lei xeral tributaria que ocupen ou utilicen as vivendas e locais ubicados nos lugares, prazas, rúas ou vías públicas en que se preste o servicio, tanto a título de propietario ou de usufructario, habitacionista, arrendatario ou, mesmo, de precario.2. Terá a consideración de suxeito pasivo substituto do contribuínte o propietario das vivendas ou locais, que poderá repercutir, no seu caso, as cotas satisfeitas sobre os usuarios de aquelas, beneficiarios do servicio.1. Responderán solidariamente das obrigas tributarias do suxeito pasivo, as persoas físicas e xurídicas a que se refiren os artigos 38.1 e 39 da Lei xeral tributaria.2. Serán responsables subsidiarios os administradores das sociedades e os síndicos, interventores ou liquidadores de crebas, concursos, sociedades e entidades en xeral, nos supostos e co alcance que se indica no artigo 40 da Lei xeral tributaria. Non se concederán exención nin bonificación ningunha na exacción da taxa.1. A cota tributaria consistirá nunha cantidade fixa, por unidade de local, que se determinará en función da natureza destino dos inmobles.2. A tal efecto, aplicarase a seguinte tarifa.3. As cotas consignadas na tarifa corresponden a doce meses e serán prorrateables por trimestres naturais nos casos de altas e baixas.1. Percíbese a taxa e nace a obriga de contribuír dende o momento no que se inicie a prestación do servicio, entendéndose iniciada, dada a natureza de recepción obrigatoria do mesmo, cando estea establecido e en funcionamento o servicio municipal de recollida de lixos domiciliarios, nas rúas ou lugares onde figuren as vivendas ou locais utilizados polos contribuíntes suxeitos á taxa.2. Establecido e en funcionamento o referido servicio, as cotas adebedaranse o primeiro de xaneiro de cada ano natural, e o período impositivo comprenderá o ano natural, salvo nos supostos de inicio ou cese na utilización do servicio, caso no que o periodo impositivo se axustará a esta circunstancia co conseguinte prorrateo da cota por trimestres naturais.1. Dentro dos trinta días hábiles seguintes á data en que adebede por primeira vez a taxa, os suxeitos pasivos formalizarán a súa inscripción en matrícula, presentando para o efecto, a correspondente declaración de alta e ingresando simultáneamente a cota do primeiro período.2. Cando se coñeza, xa de oficio ou por comunicación dos interesados, calquera variación dos datos figurados na matrícula, levaranse a cabo nesta as modificacións correspondentes, que surtirán efectos a partir do periodo de cobranza seguinte ó da data en que se efectuase a declaración.3. O cobramento das cotas efectuarase mediante recibo derivado da matrícula, no prazo establecido polo Concello no seu calendario fiscal. En todo o relativo á cualificación de infraccións tributarias, así como das sancións que ás mesmas correspondan en cada caso, aterase ó disposto nos artigos 77 e seguintes da Lei xeral tributaria. A presente ordenanza fiscal foi aprobada por acordo plenario de data 10 de novembro de 2003 e modificada por acordo plenario de data 24 de decembro de 2007. A presente modificación foi aprobada polo Concello Pleno en sesión celebrada o día 9 de novembro de 2011 Coristanco, 28 de decembro de 2011 O alcalde Antonio Pensado Plágaro